CELEX: 62019CN0381
Language: fi
Date: 2019-05-15 00:00:00
Title: Asia C-381/19: Ennakkoratkaisupyyntö, jonka Curtea de Apel Cluj (Romania) on esittänyt 15.5.2019 — SC Banca E S.A. v. G.D.

26.8.2019   
            
            
               FI
            
            
               Euroopan unionin virallinen lehti
            
            
               C 288/22
            
         
      Ennakkoratkaisupyyntö, jonka Curtea de Apel Cluj (Romania) on esittänyt 15.5.2019 — SC Banca E S.A. v. G.D.
      (Asia C-381/19)
      (2019/C 288/29)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Cluj
      
         Pääasian asianosaiset
      
      
         Valittaja: SC Banca E S.A.
      
         Vastapuoli: G.D.
      
         Ennakkoratkaisukysymys
      
      Kun otetaan huomioon unionin oikeuden ensisijaisuus, onko oikeusvarmuuden periaatetta ja tehokkuusperiaatetta tulkittava siten, että ne ovat esteenä sille, että sen jälkeen, kun kuluttaja on pannut asian vireille tuomioistuimessa, menettelysääntöjä muutetaan kuluttajansuojaa koskevassa riita-asiassa Curtea Constituționalăn sitovalla ratkaisulla, joka pannaan täytäntöön siviiliprosessikoodeksia (Codul de procedură civilă) muuttavalla lailla, jolla otetaan käyttöön uusi, elinkeinonharjoittajan käytettävissä oleva oikeussuojakeino, minkä seurauksena oikeudenkäynnin kesto pitenee ja sen kustannukset kasvavat?